 

**בבית הדין הצבאי המחוזי**

**במחוז שיפוטי צפון**

**בפני הנשיאה: אל"ם טלי פריד**

בעניין: התובע הצבאי (ע"י ב"כ, קמ"ש תומר פרלשטיין)

**נגד**

**הנאשם: ח/XXX רב"ט ת' א' (ע"י ב"כ, קמ"ש גילעד כהן)**

**הכרעת-דין**

על פי הודאתו, מורשע הנאשם בשתי עבירות של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 02.02.2022 ועד יום 23.07.2022 למשך 172 ימים, וכן, מיום 30.05.2023 ועד ליום 12.07.2023 סך הכל 44 ימים נוספים, בהתאם לכתב האישום המתוקן ולפרטים הנוספים.

**ניתנה היום, ב' באב התשפ"ג, 20.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**נשיאה**

**גזר-דין**

הנאשם הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה מצטברת בת 216 ימים, אשר הסתיימה בהתייצבותו.

הנאשם גויס לצה"ל בחודש מרץ 2021 והחל את דרכו כלוחם. לחובתו היעדרויות קודמות עליהן נשפט בהליכים משמעתיים ומעלה הדרך הצבאית הוא עבר מתפקיד לחימה. לאחר היעדרותו הראשונה החל בהליך שילוב אשר לאורכו התגלו הפרות רבות וקושי ממשי להתמיד בשירות צבאי. לאחר הזדמנויות רבות שניתנו לו הוצא הנאשם מהליך השילוב וכעת הוא נותן את הדין בגין שתי ההיעדרויות. ברקע העבירות נסיבות משפחתיות מורכבות אותן העלתה האם בפני בית הדין והן אלו שהובילו להצגת הסכמה עונשית שחורגת מרמת הענישה הנהוגה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **חמישים (50) ימי מאסר לריצוי בפועל, בניכוי תשעה (9) ימי מעצר בגין ההיעדרות הראשונה (24.07.2022 עד 01.08.2022). היתרה, ארבעים ואחד (41) ימי מאסר תרוצה החל מיום מעצרו בגין ההיעדרות, 13.07.2023.**
2. **עונש מאסר מותנה בן עשרים (20) ימים למשך שנה (1), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**
3. **הורדה לדרגת טוראי.**

**זכות ערעור כחוק.**

**ניתן היום, ב' באב התשפ"ג, 20.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**נשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 31.07.2023**

**חתימת המגיה: סגן שיר בן-ארמון**